NEWS ALERT Risto Radunovic a anunțat că vrea să plece de la FCSB la finalul campionatului
FCSB - Sepsi 2-1, în prima etapă din play-off-ul Superligii. Meciul de duminică seara s-a jucat pe Arena Națională.
FCSB s-a distanțat la șapte puncte de ocupanta locului secund în Superliga și a luat o opțiune importantă pentru titlu în campionat. Sepsi, fără mulți jucători de bază, nu a reușit să contracareze jocul roș-albaștrilor. A egalat prin Debeljuh din penalty după golul înscris de Coman, însă reușita lui Alex Băluță le-a dat siguranța jucătorilor lui Elias Charalambous.
Risto Radunovic pleacă de la FCSB
Risto Radunovic a anunțat la finalul meciului că vrea să plece de la FCSB la finalul campionatului!
"Începem play-off-ul cu dreptul, suntem la un avans de șapte puncte.
Mă bucur că am ajutat echipa, dar cel mai imporant e că am obținut victoria acasă, în fața fanilor, trebuie să le dăm înapoi pentru că au făcut eforturi mari pentru noi.
E cel mai important lucru, că n-am căzut mental, că am arătat caracter (n.r.: - după meciul cu Rapid). Sunt meciuri echilibrate, campionatul se joacă.
Coman e inspirat, a jucat foarte bine, e meritul lui, e meritul echipei.
Sincer, eu îmi doresc să câștigăm campionatul. Îmi doresc să termin campionatul, să caut o soluție și să plec", a declarat Risto Radunovic după meci.
FCSB, care venea după un eşec drastic, 0-4 cu Rapid, în ultima etapă a sezonului regulat, are patru victorii consecutive acasă, seria pozitivă pe teren propriu fiind de şase victorii şi un egal. Sepsi OSK venea după trei victorii consecutive. În cele două dueluri directe din sezonul regulat, FCSB s-a impus cu 5-2 şi 1-0.
Urmăriți SPORT.RO și pe Google News